Virallinen lehti nro C 269 , 16/10/1995 s. 0089



A4-0178/95 Ehdotus neuvoston asetukseksi (EY) Euroopan unionin toimielinten käännöskeskuksen perustamisesta 28 päivänä marraskuuta 1994 annetun neuvoston asetuksen (EY) N:o 2965/94 muuttamisesta (KOM(95)0125 - C4-0207/95 - 95/0099(CNS)) Ehdotus hyväksyttiin seuraavin tarkistuksin: (Tarkistus 1) Johdanto-osan kolmas kappale >Alkuperäinen teksti> Neuvoston asetuksella (EY) N:o 2965/942 perustetun käännöskeskuksen olisi oltava kiinteä osa kyseistä toimielinten välistä yhteistyötä käännösalalla >EP:n äänestyksessä hyväksytty teksti> Neuvoston asetuksella (EY) N:o 2965/942 perustetun käännöskeskuksen olisi oltava kiinteä osa kyseistä toimielinten välistä yhteistyötä käännösalalla. Tavoitteena on muun muassa välttää rinnakkaisen yhteistyörakenteen kehittyminen käännösosastojen välille ja hyödyntää keskipitkällä aikavälillä keskusta kyseisessä toiminnassa. (Tarkistus 2) 2 artiklan 4 kohta (uusi) >EP:n äänestyksessä hyväksytty teksti> Keskus osallistuu täysivaltaisena jäsenenä toimielinten välisen käännöskomitean työhön kaikilla yhteistyötä koskevilla aloilla. Yhteistyön tavoitteena on myös, että keskus huolehtii keskipitkällä aikavälillä niistä toiminnoista, joiden yhdistämisestä toimielimet, virastot ja laitokset ovat päässeet yksimielisyyteen. (Tarkistus 3) 4 artiklan 1 kohdan d alakohta (uusi) >EP:n äänestyksessä hyväksytty teksti> d) kunkin sellaisen toimielimen ja elimen, jolla on oma käännösosasto, mutta joka on tehnyt keskuksen kanssa yhteistyösopimuksen vastavuoroisuuden perusteella, yhdestä edustajasta. (Tarkistus 4) 10 artiklan 2 kohdan b alakohta >Alkuperäinen teksti> b) Jollei käynnistysvaihetta käsittelevässä c alakohdassa mainituista säännöksistä muuta johdu, tulot ovat peräisin niiden virastojen ja laitosten suorittamista maksuista, joita varten keskus toimii, korvauksena sen tarjoamista palveluista, >EP:n äänestyksessä hyväksytty teksti> b) Jollei käynnistysvaihetta käsittelevässä c alakohdassa mainituista säännöksistä muuta johdu, tulot ovat peräisin niistä maksuista, joita ne virastot ja laitokset, joita varten keskus toimii, sekä ne toimielimet, joiden kanssa on sovittu yhteistyöstä, suorittavat korvauksena sen tarjoamista palveluista, (Tarkistus 5) 10 artiklan 2 kohdan c alakohta >Alkuperäinen teksti> c) Käynnistysvaiheen aikana, joka on enintään kolme varainhoitovuotta: >EP:n äänestyksessä hyväksytty teksti> c) Käynnistysvaiheen aikana, joka on enintään kolme varainhoitovuotta: >Alkuperäinen teksti> - virastot ja laitokset, joita varten keskus toimii, maksavat kiinteämääräisen maksuosuuden, joka vastaa tiettyä osuutta niiden talousarviosta ja joka määritetään kaikkien käytettävissä olevien tietojen perusteella ja jota mukautetaan tosiasiallisesti toteutettujen tehtävien mukaisesti, >EP:n äänestyksessä hyväksytty teksti> - virastot, laitokset ja toimielimet, joita varten keskus toimii, maksavat varainhoitovuoden alussa kiinteämääräisen maksuosuuden, joka vastaa tiettyä määrää niiden talousarviosta ja joka määritetään kaikkien käytettävissä olevien tietojen perusteella ja jota mukautetaan tosiasiallisesti toteutettujen tehtävien mukaisesti, >Alkuperäinen teksti> - Euroopan yhteisöjen yleisessä talousarviossa voidaan keskukselle myöntää rahoitusosuus sen toiminnan turvaamiseksi. >EP:n äänestyksessä hyväksytty teksti> - Euroopan yhteisöjen yleisessä talousarviossa voidaan keskukselle myöntää rahoitusosuus sen toiminnan turvaamiseksi. (Tarkistus 6) 13 artiklan 3 kohta >Alkuperäinen teksti> 3. Johtokunta vahvistaa keskuksen talousarvion ennen kunkin varainhoitovuoden alkua ja mukauttaa sitä tarpeen mukaan 2 artiklassa tarkoitettujen virastojen ja laitosten suorittamiin maksuihin. >EP:n äänestyksessä hyväksytty teksti> 3. Johtokunta vahvistaa keskuksen talousarvion ennen kunkin varainhoitovuoden alkua ja mukauttaa sitä tarpeen mukaan 2 artiklassa tarkoitettujen virastojen, laitosten ja toimielinten suorittamiin maksuihin. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi (EY) Euroopan unionin toimielinten käännöskeskuksen perustamisesta 28 päivänä marraskuuta 1994 annetun neuvoston asetuksen (EY) N:o 2965/94 muuttamisesta (KOM(95)0125 - C4-0207/95 - 95/0099(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(95)0125 - 95/0099(CNS)) ((EYVL C 143, 9.6.1995, s. 25)), - neuvoston kuultua sitä EY:n perustamissopimuksen 235 artiklan mukaisesti, - ottaa huomioon työjärjestyksensä 58 artiklan, - ottaa huomioon budjettivaliokunnan lausunnon (A4-0178/95), 1. Hyväksyy komission ehdotuksen parlamentin hyväksymin tarkistuksin; 2. Pyytää komissiota muuttamaan näin ehdotustaan EY:n perustamissopimuksen 189 a artiklan 2 kohdan mukaisesti; 3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 4. Kehottaa puhemiestään välittämään tämän lausunnon neuvostolle ja komissiolle.